CELEX: C2005/143/29
Language: da
Date: 2005-06-11 00:00:00
Title: Sag C-133/05: Sag anlagt den 21. marts 2005 af Kommissionen for De Europæiske Fællesskaber mod Republikken Østrig

11.6.2005   
            
            
               DA
            
            
               Den Europæiske Unions Tidende
            
            
               C 143/20
            
         Sag anlagt den 21. marts 2005 af Kommissionen for De Europæiske Fællesskaber mod Republikken Østrig
   (Sag C-133/05)
   (2005/C 143/29)
   Processprog: tysk
   Ved De Europæiske Fællesskabers Domstol er der den 21. marts 2005 anlagt sag mod Republikken Østrig af Kommissionen for De Europæiske Fællesskaber ved D. Martin, som befuldmægtiget, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Republikken Østrig har tilsidesat sine forpligtelser i henhold til artikel 18 i Rådets direktiv 2000/78/EF (1) af 27. november 2000 om generelle rammebestemmelser om ligebehandling med hensyn til beskæftigelse og erhverv, idet den ikke inden den 2. december 2003 har sat de love og administrative bestemmelser i kraft, der er nødvendige for på forbundsplan at efterkomme direktivets bestemmelser om forskelsbehandling på grund af handicap og i øvrigt for på delstatsplan — med undtagelse af delstaterne Wien og Niederösterreich — at efterkomme direktivets bestemmelser eller under alle omstændigheder ikke har underrettet Kommissionen herom.
            
         
               2.
            
            
               Republikken Østrig tilpligtes at betale sagens omkostninger.
            
         Søgsmålsgrunde og væsentligste argumenter:
   Republikken Østrig har ikke på forbundsplan truffet foranstaltninger til gennemførelse af direktivets bestemmelser om forskelsbehandling på grund af handicap og har i øvrigt på delstatsplan — med undtagelse af delstaterne Wien og Niederösterreich — ikke truffet nogen foranstaltninger til gennemførelse af direktivet eller har under alle omstændigheder ikke underrettet Kommissionen herom.
   
      (1)  EFT L 303, s. 16.